text: রশ্মি দেশাই একজন ভারতীয় টেলিভিশন অভিনেত্রী, যিনি উত্তররন ধারাবাহিকে তপস্যা এবং দিল সে দিল তাক ধারাবাহিকে সর্বরি চরিত্রে অভিনয়ের জন্য অধিক পরিচিত। তিনি ঝলক দিখলা যা, ফিয়ার ফ্যাক্টর: খাত্র কি খিলাড়ী, এবং নাচ বালিয়ের মত রিয়ালিটি শো'গুলোতে অংশ নিয়েছেন। ২০১৯ সালে তিনি রিয়ালিটি শো বিগ বস ১৩-তে অংশগ্রহণ করেন। সেখানে তিনি তৃতীয় রানার আপ হিসাবে প্রতিযোগিতা শেষ করেন।
  
  ২০১৮ সালের হিসাব অনুযায়ী তিনি ভারতের সর্ব্বোচ্চ আয় করা টেলিভিশন অভিনেত্রীদের মধ্যে একজন।
  
  পেশাজীবন 
  ছোটকাল থেকেই অভিনয়কে পেশা হিসাবে নেওয়া দেশাই সোনি টিভিতে মিট মিলাদে রাব্বা ধারাবাহিকে অভিনয় করার পর জি টিভিতে রাবণ ধারাবাহিকে প্রথম সফলতা পান এবং ২০০৮ সাল থেকে কালার্স টিভিতে উত্তরণ ধারাবাহিকে অভিনয় করা শুরু করেন। ২০১২ সালের মার্চে উত্তরণ থেকে বেরিয়ে যান এবং তিনি মনে করেন এরপর থেকে তিনি আর বয়স্ক চরিত্রে অভিনয় করবেন না। ২০১২ সালের ৭ নভেম্বর তিনি উত্তরণে ইতিবাচক চরিত্রে আবার ফিরে আসেন। দেশাই পরি হু মেসহ অন্যান্য ধারাবাহিকেও অভিনয় করেছেন। তিনি শুস...ফির কোয়ি হে ধারাবাহিকের কয়েকটি পর্বে এবং ক্রাইম পেট্রোলে অভিনয় করেছেন। এছাড়া তিনি রিয়ালিটি অনুষ্ঠান কমেডি সার্কাস, মহা সংগ্রাম, জারা নাচকে দিখা, বিগ মানি, কিচেন চ্যাম্পিয়ন সিজন ২, কমেডি কা মহা মাকাবালা এবং ঝলক দিখলা যা-তে অংশগ্রহণ করেছিলেন। দেশাই কালার্স টিভিতে সম্প্রচারিত হওয়া নৃত্য বিষয়ক রিয়ালিটি অনুষ্ঠান ঝলক দিখলা যা ৫-সহ কয়েকটি নৃত্য প্রতিযোগিতামুলক অনুষ্ঠানে অংশ নিয়েছিলেন। অনুষ্ঠানটিতে তিনি তার গর্ভপাত নিয়ে কথা বলেন এবং এতে অন্যান্য প্রতিযোগীরা মনে করেন তিনি সহানুভুতি পাওয়ার জন্য এমনটি করেছিলেন। এছাড়াও শেখর সুমনের উপস্থাপনায় মুভারস অ্যান্ড শেখরস মাসালা মারকে অনুষ্ঠানে দেখা যায়। ২০১৫ সালে দেশাই ফিয়ার ফ্যাক্টর: খাত্র কি খেল অনুষ্ঠানে অংশ নেন, কিন্তু বাদ পড়ে যান। পরবর্তীতে তাকে ওয়াইল্ড কার্ড হিসাবে অনুষ্ঠানটিতে ফিরিয়ে আনা হয়। এরপর তিনি তার স্বামী নন্দিশ সন্ধুর সাথে নাচ বালিয়ে ৭ প্রতিযোগিতায় অংশ নেন, যেখানে তারা ফাইনালে পৌছেছিলেন। এছাড়াও দেশাইকে ইশক্ কা রং সাফেদ এবং অধুরি কাহানি হামারি ধারাবাহিকে দেখা যায়। ২০১৭ সালে তিনি নাট্যধর্মী ধারাবাহিক দিল সে দিল তাক স্বরবরি ভানুশালী চরিত্রে অভিনয় করেন।
  ২০১৯ সালে দেশাই রিয়ালিটি অনুষ্ঠান বিগ বস ১৩-তে অংশ নেন। তিনি তৃতীয় রানার আপ ও সর্ব্বোচ্চ আয় করা প্রতিযোগী হিসাবে প্রতিযোগিতাটি শেষ করেন।
  
  ২০২০ সালের শুরুর দিকে তাকে কালার্স টিভির রিয়ালিটি ধারাবাহিক অনুষ্ঠান মুজসে শাদি করোগির কয়েকটি অনুষ্ঠানে অতিথি হিসাবে দেখা যায়।
  
  ব্যক্তিগত জীবন 
  
  দেশাই একজন গুজরাটি। গৌরব দেশাই নামে তার এক ভাই রয়েছে। ধোলপুরে ২০১২ সালের ১২ই ফেব্রুয়ারি দেশাই উত্তরণে তার সহ-অভিনেতা নন্দিশ সন্ধুকে বিয়ে করেন।  ২০১৪ সালে তারা আলাদা হন এবং বিয়ের প্রায় ৪ বছর পর ২০১৫ সালে তারা বিবাহ বিচ্ছেদ করেন।
  
  চলচ্চিত্র তালিকা
  
  টেলিভিশন
  
  পুরস্কার ও মনোনয়ন
  
  তথ্যসূত্র
  
  বিষয়শ্রেণী:জীবিত ব্যক্তি
  বিষয়শ্রেণী:বিগ বসের প্রতিযোগী
  বিষয়শ্রেণী:জন্মের বছর অনুপস্থিত (জীবিত ব্যক্তি)
  বিষয়শ্রেণী:ফিয়ার ফ্যাক্টর: খাত্রোঁ কে খিলাড়ি-এ অংশগ্রহণকারী
  বিষয়শ্রেণী:২১শ শতাব্দীর ভারতীয় অভিনেত্রী
  বিষয়শ্রেণী:মুম্বইয়ের অভিনেত্রী
  বিষয়শ্রেণী:ভারতীয় মহিলা নৃত্যশিল্পী
  বিষয়শ্রেণী:গুজরাটি চলচ্চিত্র অভিনেত্রী
  বিষয়শ্রেণী:ভোজপুরি চলচ্চিত্র অভিনেত্রী
  বিষয়শ্রেণী:হিন্দি টেলিভিশনের অভিনেত্রী
  বিষয়শ্রেণী:ভারতীয় ধারাবাহিক নাটক অভিনেত্রী
  বিষয়শ্রেণী:ভারতীয় চলচ্চিত্র অভিনেত্রী
  বিষয়শ্রেণী:গুজরাতি ব্যক্তি
title: রশ্মি দেশাই